Eliteseriebarometeret er en rapport som er skrevet som et samarbeide mellom Deloitte og Norsk Toppfotball. Årets utgave er den andre i rekken. Fjorårets versjon - Hat trick på bunnlinjen - kan du lese her.

Anders Enger (Deloitte) og Leif Øverland (NTF)

- Jeg tør påstå at den profesjonelle fotballnæringen i Norge er friskmeldt og det er gledelig å se at spillerutvikling lønner seg. For det investeres tungt i sportslig utvikling med fokus på spiller- og trener utvikling, sier administrerende direktør i Norsk Toppfotball, Leif Øverland.

- Eliteserien har de siste årene fått godt betalt for å utvikle spillere for større europeiske ligaer. Dersom vi lykkes med å sette norske klubber på Europa-kartet, vil det bidra til å løfte Eliteserien til nye økonomiske høyder, mener partner i Deloitte, Andreas Enger.

Last ned: Eliteserierapporten 2018.

Gledelige tall på spillersalg

Som i 2016, var det vekst på inntektssiden for Eliteserien også i 2017. Tar man bort spillersalg fra det totale regnestykket, går Eliteseriens driftsresultat i minus. Det er imidlertid et solid, positivt driftsresultat medregnet spillersalg.

Ekstra gledelig er det at 117 millioner av de totalt 190 millionene tjent på spillersalg i 2017, kommer av salg av norskproduserte spillere.

Eliteseriens inntekter økte med 3 % sammenlignet med 2016-tallene.

Ekskludert spillersalg beløp Eliteseriens inntekter seg til rett over 1,4 milliarder norske kroner i 2017.

Driftskostnadene beløp seg til i overkant av 1,5 milliarder kroner.

Ekskludert spillersalg går det totale driftsresultatet 108 millioner kroner i minus, men medregnet spillersalg er resultatet 82 millioner i pluss.

Se også: Rekordhøye inntekter i Eliteserien og OBOS-ligaen

Sterk interesse

Sammenligner man den norske tilskuerskaren med sammenlignbare land, kommer Eliteserien godt ut. Kun i Skottland går en høyere andel av befolkningen på kamper enn hva tilfellet er i Norge.

Figuren nedenfor illustrerer dette. Se mer på side 2 i Eliteserierapporten.